open-index/open-wikipedia-markdown huggingface dataset:
Μιχαήλ Κρουγκ

Ο **Μιχαήλ Κρουγκ** (*Михаи́л Влади́мирович Круг*, 7 Απριλίου 1962 - 1 Ιουλίου 2002) ήταν Ρώσος τραγουδιστής.

## Βιογραφία

Το είδος μουσικής που τραγουδούσε ήταν το λεγόμενο "ρωσικό chanson", το οποίο όμως παρά την ονομασία του δεν έχει σχέση με το γαλλικό και αποτελεί ουσιαστικά λαϊκή μουσική παράδοση της φυλακής, όπως το Ελληνικό ρεμπέτικο τραγούδι. Διαμορφώθηκε σε φυλάκες κατά τη διάρκεια των πρώτων δεκαετιών του 20ου αιώνα και μετά την πτώση της Σοβιετικής Ένωσης έγινε γνωστό σε ευρύτερους κύκλους της κοινωνίας. Καθώς το είδος γινόταν όλο και πιο δημοφιλές, έγινε και ο ίδιος πολύ διάσημος την δεκαετία του '90 στις πρώην Σοβιετικές Δημοκρατίες. Είχε κατηγορηθεί για σχέσεις με τη μαφία, πράγμα το οποίο παραδεχόταν και ο ίδιος, αν και δεν υπάρχουν πληροφορίες για οποιαδήποτε συμμετοχή του σε παράνομες ενέργειες. Στις 1 Ιουλίου 2002 δολοφονήθηκε στο σπίτι του. Η αιτία της δολοφονίας ακόμα ερευνάται. Υπάρχουν πέντε εκδοχές για τον λόγο της δολοφονίας του, μεταξύ άλλων αυτή της πληρωμένης δολοφονίας από κύκλους της μαφίας ή της προσπάθειας να κλαπεί από το σπίτι του ο καινούργιος του δίσκος, που θα έβγαινε σε κυκλοφορία μετά από λίγους μήνες. Η αξία του δίσκου ανερχόταν την περίοδο εκείνη σε 500.000 δολάρια.

## Παραπομπές


## Εξωτερικοί σύνδεσμοι
* 

Κατηγορία:Ρώσοι τραγουδιστές
Κατηγορία:Δολοφονηθέντες μουσικοί
Δικτάτορας

Ο όρος **Δικτάτορας** ή **Δικτάτωρ** προέρχεται από το λατινικό *dictator* με το οποίο και χαρακτηρίζεται αυτός που κελεύει (διατάζει ή προστάζει). Με τον όρο αυτό φέρονται ιστορικά τρεις διαφορετικές περιπτώσεις χαρακτηρισμού προσώπου:
:Α. *Κυβερνήτης Χώρας* που συγκεντρώνει όλες τις εξουσίες.
:Β. *Αιρετός Ρωμαίος Άρχοντας* της Ρωμαϊκής Πολιτείας (Ρωμαϊκή Δημοκρατία) που σε κρίσιμες περιστάσεις αναλάμβανε για κάποιο ορισμένο χρονικό διάστημα την απόλυτη εξουσία (δικτατορία). Την ανάδειξη του δικτάτορα υπεδείκνυε η Σύγκλητος που τυπικά όμως η εκλογή του προσώπου γινόταν εκ μέρους του Υπάτου. Η δε ανακήρυξη αυτή λάμβανε χώρα πάντα κατά τη διάρκεια νύκτας και κατόπιν παρατήρησης των οιωνών.
:Γ. Ως *μεταφορική έκφραση*, ο ασκών οποιαδήποτε αυθαίρετη επιβουλή και του οποίου ο καταχρηστικός λόγος επέχει θέση νόμου εις βάρος συνανθρώπου του σε οποιονδήποτε επαγγελματικό ή άλλο κοινωνικό χώρο.

## Εξωτερικοί σύνδεσμοι


Κατηγορία:Αρχαίοι Ρωμαϊκοί τίτλοι
Κατηγορία:Ρωμαϊκό δίκαιο
Κατηγορία:Εκφράσεις
Κατηγορία:Θέσεις εξουσίας
Άγιος Τηλέμαχος

Ο ** Άγιος Τηλέμαχος** (*San Telemaco*, ... - 1 Ιανουαρίου 404) ήταν μοναχός του 5ου αιώνα και άγιος της Χριστιανικής Εκκλησίας που πέθανε την 1η Ιανουαρίου του 404.

## Βίος
Ταξίδεψε από την Ασία στη Ρώμη, θέλοντας να σώσει την πόλη. Αντιτάχθηκε στις μονομαχίες που γίνονταν στα αμφιθέατρα και ο ίδιος όρμησε στο Κολοσσαίο και φώναξε στους μονομάχους να σταματήσουν στο όνομα του Χριστού. Τότε το πλήθος άρχισε να γελάει και να τον γιουχάρει. Ένας από τους μονομάχους χτύπησε στο στομάχι τον Τηλέμαχο με το ξίφος του και εκείνος έπεσε κάτω. Σηκώθηκε και ξαναφώναξε στους δύο μονομάχους να σταματήσουν. Ένας μονομάχος τον κάρφωσε στο στομάχι με το ξίφος και εκείνος, αφού ψέλλισε για τελευταία φορά το ίδιο, πέθανε στο δάπεδο του αμφιθεάτρου, βουτηγμένος στο αίμα. Το πλήθος σιώπησε και εκκένωσε το Κολοσσαίο.

Χάρη σε αυτόν τον άγιο, την 1η Ιανουαρίου του 404 έλαβε χώρα η τελευταία μονομαχία στην Ιστορία της Ρωμαϊκής Αυτοκρατορίας. Εξαιτίας του θανάτου του Τηλέμαχου, έπειτα από 3 ημέρες, με αυτοκρατορικό διάταγμα καταργήθηκαν οι μονομαχίες.

## Εξωτερικοί σύνδεσμοι
* Telemachus: The Monk Who Ended the Coliseum Games

Τηλεμαχος
Κατηγορία:Χριστιανοί μάρτυρες του 5ου αιώνα
Ατομικός αριθμός

thumb|300x300px|Επεξήγηση των συμβόλων που χρησιμοποιούνται για την απεικόνιση του ατομικού και του μαζικού αριθμού. Ο ατομικός αριθμός ισούται με τον αριθμό των πρωτονίων, συνεπώς και με το συνολικό θετικό φορτίο του πυρήνα του ατόμου.
**Ατομικός αριθμός** ονομάζεται στην επιστήμη της χημείας και της φυσικής, ο αριθμός των πρωτονίων του πυρήνα ενός ατόμου. Είναι χαρακτηριστικό κάθε χημικού στοιχείου, μιας και είναι αυτό που καθορίζει την ταυτότητά του. Συμβολίζεται διεθνώς με το γράμμα **Ζ**. Ο ατομικός αριθμός εκφράζει επίσης και τον αριθμό των ηλεκτρονίων ενός ουδέτερου ατόμου, καθώς στα ουδέτερα άτομα ο αριθμός των πρωτονίων και των ηλεκτρονίων είναι ίσος. Κατά τον συμβολισμό ενός στοιχείου ή ενός πυρήνα ο ατομικός αριθμό γράφεται συνήθως ως δείκτης στην κάτω αριστερή γωνία του συμβόλου (π.χ. <sub>92</sub>U).

Το σύμβολο και το όνομα του στοιχείου ή του πυρήνα, εξαρτώνται από τον ατομικό αριθμό, αφού είναι αυτός που το καθορίζει. Για παράδειγμα ένας πυρήνας που έχει ατομικό αριθμό 6, συμβολίζεται με το γράμμα C και ονομάζεται άνθρακας, ανεξάρτητα από τον αριθμό των νετρονίων που περιέχει. Για το λόγο αυτό τα ισότοπα ενός στοιχείου συμβολίζονται με το ίδιο σύμβολο.

Το 1913 ο Μόσλεϊ (Moseley) απέδειξε πειραματικά ότι οι χημικές ιδιότητες των στοιχείων είναι περιοδικές συναρτήσεις του ατομικού τους αριθμού. Χάρη σε αυτό καθορίζεται η θέση κάθε στοιχείου στον περιοδικό πίνακα και αποτελεί βελτίωση του περιοδικού πίνακα του Μεντελέγιεφ. Από τις γνώσεις μας από τον περιοδικό πίνακα συμπεραίνουμε ότι:

* Το μέγεθος του ουδέτερου ατόμου (ατομική ακτίνα) εξαρτάται από τον ατομικό αριθμό. Το μέγεθος του ατόμου ελαττώνεται σε μία περίοδο του περιοδικού πίνακα όσο μειώνεται ο ατομικός αριθμός. Το μέγεθος του ατόμου αυξάνεται σε μία ομάδα του περιοδικού πίνακα όσο αυξάνεται ο ατομικός αριθμός.

* Η ηλεκτραρνητικότητα του στοιχείου εξαρτάται από τον ατομικό αριθμό. Η ηλεκτραρνητικότητα ακολουθεί αντίθετη συμπεριφορά με το μέγεθος του ουδετέρου ατόμου. Δηλαδή αυξάνει από αριστερά προς τα δεξιά και ελαττώνεται για τα στοιχεία της ίδιας ομάδας, από το ελαφρύτερο προς το βαρύτερο.

Επίσης, από τον ατομικό αριθμό εξαρτάται ο αριθμός των νετρονίων των σταθερών πυρήνων. Στους ελαφρύτερους σταθερούς πυρήνες ο αριθμός των νετρονίων είναι περίπου ίσος με τον αριθμό των πρωτονίων, ενώ στους βαρύτερους σταθερούς πυρήνες ο αριθμός των νετρονίων είναι μεγαλύτερος από τον αριθμό των πρωτονίων. Καθώς και το μέγεθος του πυρήνα, αφού αυτό εξαρτάται από τον αριθμό των νουκλεονίων (πρωτόνια και νετρόνια) του πυρήνα.

## Δείτε επίσης
* Μαζικός αριθμός
* Περιοδικός πίνακας των χημικών στοιχείων

## Παραπομπές


Κατηγορία:Χημικές ιδιότητες
Κατηγορία:Πυρηνική φυσική
Κατηγορία:Άτομα
Γίντις

Η **γίντις** ή **γερμανοεβραϊκή** (, *Jiddisch* αρχικά, *Yiddish* από τους αγγλόφωνους αργότερα) είναι η γλώσσα που μιλούσαν οι Εβραίοι Ασκενάζι (*Ashkenazi*), της κεντρικής και βόρειας Ευρώπης. *Jiddisch* στη γερμανοεβραϊκή γλώσσα σημαίνει *εβραϊκά*.

Αναπτύχθηκε ως  μια συγχώνευση  από  Γερμανικές διαλέκτους της κεντρικής Ευρώπης με την Εβραϊκή, την Αραμαϊκή, τις Σλαβικές γλώσσες αλλά και από κατάλοιπα Ρομανικών γλωσσών. Η Γίντις χρησιμοποιεί το  Εβραϊκό αλφάβητο.

Η Γίντις ήταν η γλώσσα που μιλούσε ο μεγαλύτερος αριθμός Εβραίων.
Μετά τη σύσταση του Εβραϊκού κράτους τέθηκε θέμα ποια θα ήταν η επίσημη γλώσσα και πολλοί υποστήριζαν ότι θα έπρεπε να είναι η Γίντις.

Η γλώσσα που ομιλείται σήμερα στο Ισραήλ η οποία είναι και επίσημη γλώσσα του κράτους είναι η Εβραϊκή γλώσσα.

## Εξωτερικοί σύνδεσμοι

Κατηγορία:Δυτικές γερμανικές γλώσσες
Κατηγορία:Ιουδαϊσμός
Κατηγορία:Γλώσσες της Πολωνίας
Κατηγορία:Γλώσσες της Γερμανίας
Κατηγορία:Γλώσσες της Ρωσίας
Κατηγορία:Γλώσσες της Ουκρανίας
Κατηγορία:Γλώσσες του Ισραήλ
Χριστουγεννιάτικο ημερολόγιο

thumb|Χριστουγεννιάτικο ημερολόγιο
Το **Χριστουγεννιάτικο ημερολόγιο** αποτελεί έθιμο των Βορείων λαών κυρίως των Γερμανών και αναφέρεται σε μήνα 30 ημερών με τελευταία μέρα την 25η Δεκεμβρίου, τη μέρα των Χριστουγέννων ή σε χρονική περίοδο 24 ημερών από 1ης μέχρι 24 Δεκεμβρίου.

Το Χριστουγεννιάτικο ημερολόγιο αποτελεί είτε μεγάλο βάζο που φέρνει αλεξανδριανά είτε μεγάλο στολισμένο ανοικτό κουτί με δώρα. Και στις δύο περιπτώσεις κρέμονται από το στόμιο του βάζου ή του κουτιού 30 ή 24 (ανάλογα του τύπου του ημερολογίου) αριθμημένα μικρά δωράκια που καθημερινά στα παιδιά ενισχύουν την προσμονή της έλευσης των Χριστουγέννων.

Καθένα από αυτά τα αριθμημένα δωράκια που είναι περίτεχνα τυλιγμένα ανοίγεται κάθε πρωί έως ότου κορυφωθεί το εορταστικό κλίμα την παραμονή των Χριστουγέννων και τις μέρες που θα ακολουθήσουν.

## Εξωτερικοί σύνδεσμοι
* 

Κατηγορία:Λαογραφία
Κατηγορία:Θρησκευτικά έθιμα
Κατηγορία:Χριστούγεννα
Κρατικός Αερολιμένας Κεφαλληνίας

Ο **Κρατικός Αερολιμένας Κεφαλληνίας [[Άννα Πολλάτου]]** (IATA: **EFL**, ICAO: **LGKF**, ΥΠΑ: **ΚΑΚΦ**) βρίσκεται στο Ν-ΝΔ τμήμα της Κεφαλλονιάς, 10 χλμ. από την πρωτεύουσα της Κεφαλλονιάς, το Αργοστόλι και πήρε το όνομά του από την Ολυμπιονίκη Άννα Πολλάτου.
thumb|Αεροσταθμός

## Διάδρομος απογείωσεων /προσγειώσεων
Ο ΚΑΚΦ διαθέτει έναν διάδρομο ασφαλτοστρωμένο, τον 14 / 32 μήκους 2.435 μέτρων, ικανό να φιλοξενήσει αεροσκάφη τύπου Boeing 767, Airbus A300 κλπ. Αν και το μήκος του διαδρόμου τροχοδρόμησης μπορεί να δεχτεί μεγαλύτερα αεροσκάφη (π.χ. Boeing 747), αυτό δεν είναι εφικτό καθ' ότι το έδαφος δεν έχει την απαραίτητη ενίσχυση, η κατηγορία πυρασφάλειας του αεροδρομίου (6 την χειμερινή περίοδο, 5 το καλοκαίρι) είναι χαμηλή (απαιτείται κατηγορία 1 ή 2 για τόσο μεγάλα αεροπλάνα), αλλά και η γενικότερη υποδομή του αεροδρομίου (αεροσταθμός, εξοπλισμός κλπ.) καθιστούν αδύνατη την εξυπηρέτηση ενός τέτοιου αεροσκάφους.

## Αεροσταθμός
Το κτήριο του αεροσταθμού χτίστηκε στις αρχές της δεκαετίας του 1990. Είναι μικρό κτήριο. Διαθέτει 3 ελεγκτήρια εισιτηρίων (*check-in*), αίθουσα αναμονής ελεύθερης πρόσβασης, καταστήματα με αναμνηστικά δώρα, καφετέρια και γραφεία ενοικιάσεως αυτοκινήτων (Hertz, Europcar κ.ά.), καθώς και τοπικούς τουριστικούς πράκτορες. 

Ο αερολιμένας ανακαινίστηκε το 2019 από την *Fraport*, συμπεριλαμβάνοντας την κατασκευή νέου αεροσταθμού επιφάνειας 10.700 μ², με τη συνεπακόλουθη αύξηση των σημείων *check-in* και ελέγχου, τη νέα εγκατάσταση επεξεργασίας λυμάτων, νέο πυροσβεστικό σταθμό, την ανακαίνιση του πύργου ελέγχου και την αναδιαμόρφωση του χώρου στάθμευσης των αεροσκαφών.

## Αναχωρήσεις και αφίξεις
### Αναχωρήσεις
Οι επιβάτες προς αναχώρηση, περνούν από έλεγχο εκρηκτικών όλες τις αποσκευές τους πριν τον έλεγχο εισιτηρίων. Στη συνέχεια, περνούν από τον αστυνομικό έλεγχο (οι επιβάτες εξωτερικού, περνούν πρώτα από έλεγχο διαβατηρίων). Η αίθουσα αναχώρησης — αναμονής των επιβατών έχει 3 εξόδους επιβίβασης (*boarding gates*), οι 2 χρησιμοποιούνται για τις πτήσεις εξωτερικού, η μία αποκλειστικά για τις εσωτερικές πτήσεις. Σε αυτή την αίθουσα αναμονής, υπάρχουν Καταστήματα Αφορολογήτων Ειδών (*Duty Free Shops*) και μία καφετέρια.

### Αφίξεις
Οι αφιχθέντες επιβάτες εισέρχονται στον αεροσταθμό από δύο διαφορετικές πύλες εισόδου: μια για τις εσωτερικές πτήσεις και άλλη, ξεχωριστή για τις αφίξεις εσωτερικού. Για τις αφίξεις εξωτερικού υπάρχει αστυνομικός έλεγχος, και δυνατότητα υποδοχής πτήσεων από χώρες εκτός της σύμβασης Σένγκεν (*Extra Schengen*). Στη συνέχεια, δύο ιμάντες, ένας μικρός και ένας μεγάλος, χρησιμοποιούνται για την παράδοση των αποσκευών.

## Στατιστικά

## Αεροπορικές εταιρείες και προορισμοί

## Παραπομπές


## Εξωτερικοί σύνδεσμοι
* Επίσημη ιστοσελίδα του αερολιμένα

Κεφαλονια
Αερολιμενας
Explorer 1

Ο **Explorer 1** ήταν ο πρώτος δορυφόρος που εκτόξευσαν οι ΗΠΑ στο διάστημα, στις 31 Ιανουαρίου του 1958. Ο Explorer 1 ήταν η απάντηση στον Σπούτνικ των Σοβιετικών, οι οποίοι είχαν ξεκινήσει την προσπάθεια για την εξερεύνηση του διαστήματος. Δεν αποτέλεσε ωστόσο την πρώτη απόπειρα για εκτόξευση δορυφόρου, καθώς είχε προηγηθεί μια αποτυχημένη προσπάθεια το Δεκέμβριο του 1957.

Ο δορυφόρος ήταν εξοπλισμένος με όργανα για παρατηρήσεις της ραδιενέργειας γύρω από τη Γη και δημιουργήθηκε υπό την εποπτεία του καθηγητή Τζέιμς Βαν Άλεν. Τα δεδομένα που πήρε τόσο ο Explorer 1 όσο και ο Explorer 3 (Μάρτιος του 1958) ήταν τα πρώτα επιστημονικά δεδομένα της εποχής του Διαστήματος. Οι ραδιενεργές ζώνες γύρω από τη Γη είναι γνωστές ως Ζώνες Βαν Άλεν.

## Στοιχεία του δορυφόρου
* Μήκος (με τη ρουκέτα): 203 εκ.
* Διάμετρος: 15 εκ.
* Βάρος: 13.9 χγμ.

Κατηγορία:Διαστημικό πρόγραμμα των ΗΠΑ
Κατηγορία:Τεχνητοί δορυφόροι
Κατηγορία:Διαστημικές αποστολές το 1958
Κατηγορία:Πρόγραμμα Explorer
Δήμος Κορισσίων (1999–2010)

thumb|200px|Η θέση του δήμου στο νομό Κέρκυρας
Ο **Δήμος Κορισσίων** ήταν δήμος του νομού Κέρκυρας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Κέρκυρας. Βρισκόταν στην νότια Κέρκυρα. Είχε έκταση 27.675 στρέμματα και πληθυσμό 5.010 κατοίκους.

Βρισκόταν στην ευρύτερη περιοχή της Λευκίμμης και οι κάτοικοι ασχολούνται με την γεωργία κυρίως, αλλά και με τουριστικά επαγγέλματα και υπηρεσίες.

Η έδρα του δήμου ήταν στις Αργυράδες. Ο Δήμος περιλάμβανε τα παρακάτω δημοτικά διαμερίσματα και οικισμούς:
: ** [[Δημοτικό διαμέρισμα Αργυράδων Κέρκυρας|Δ.δ. Αργυράδων]] ** [ 2.033 ]   
::* οι Αργυράδες [ 1.000 ]   
::* ο Άγιος Γεώργιος [ 501 ]   
::* ο Μαραθιάς [ 332 ]   
::* το Νεοχωράκι [ 200 ]   
: ** [[Δημοτικό διαμέρισμα Αγίου Νικολάου Κέρκυρας|Δ.δ. Αγίου Νικολάου]] ** [ 471 ]   
::* ο Άγιος Νικόλαος [ 342 ]   
::* ο Νότος [ 99 ]   
::* οι Ρουμανάδες [ 30 ]   
: ** Δ.δ. Βασιλατίκων  ** --  τα Βασιλάτικα [ 174 ]
: ** [[Δημοτικό διαμέρισμα Κουσπάδων Κέρκυρας|Δ.δ. Κουσπάδων]] ** [ 383 ]   
::* οι Κουσπάδες [ 333 ]   
::* ο Μπούκαρης [ 50 ]   
: ** [[Δημοτικό διαμέρισμα Περιβολίου Κέρκυρας|Δ.δ. Περιβολίου]] ** [ 1.441 ]   
::* το Περιβόλι [ 1.420 ]   
::* τα Ποτάμια [ 21 ]   
: ** [[Δημοτικό διαμέρισμα Πετριτής Κέρκυρας|Δ.δ. Πετριτής]] ** [ 704 ]   
::* η Πετριτή [ 663 ]   
::* οι Κορακάδες [ 41 ]

## Εξωτερικοί σύνδεσμοι
*Υπουργείο Εσωτερικών, δήμοι του σχεδίου Καποδίστριας 

Κατηγορία:Δήμοι της περιφερειακής ενότητας Κέρκυρας
Κατάλογος χωριών νομού Πέλλας

μικρογραφία|Η Περιφερειακή Ενότητα Πέλλας (με κόκκινο) στον χάρτη της Ελλάδας.
Η Περιφερειακή Ενότητα Πέλλας απαρτίζεται από 127 οικισμούς, οι οποίοι λειτουργούν ως διοικητικές έδρες δημοτικών ενοτήτων ή τοπικών κοινοτήτων. Λόγω της γεωμορφολογικής της σύστασης, η οποία συνδυάζει τις εκτεταμένες πεδιάδες της Έδεσσας, των Γιαννιτσών και της Αριδαίας με τους ορεινούς όγκους του Βερμίου, του Πάικου και του Καϊμακτσαλάν αντίστοιχα, η περιοχή παρουσιάζει μια πολυδιάστατη οικονομική δραστηριότητα. Το οικιστικό δίκτυο της Πέλλας διακρίνεται σε δύο βασικές κατηγορίες: τους πεδινούς οικισμούς: οι οποίοι παίζουν κομβικό ρόλο στην αγροτική παραγωγή της Κεντρικής Μακεδονίας, και διακρίνονται για τον σύγχρονο χαρακτήρα τους, την υιοθέτηση τεχνολογικών καινοτομιών στον πρωτογενή τομέα και τις υποδομές που προσεγγίζουν τα πρότυπα των αστικών κέντρων, και τους ορεινούς οικισμούς: αυτοί διατηρούν τον παραδοσιακό οικιστικό και μορφολογικό χαρακτήρα τους, συμβάλλοντας έτσι στην ανάπτυξη του τοπικού τουρισμού.
## A

*Αγαθή

*Άγιος Αθανάσιος

*Άγιος Γεώργιος

*Άγιος Δημήτριος

*Άγιος Λουκάς

*Αγία Φωτεινή

*Άγρας

*Αγροσυκιά

*Αετοχώρι
 
*Άθυρα

*Ακρολίμνη

*Άλωρος

*Αμπελειές

*Άνυδρο

*Άνω Γραμματικό

*Αξός

*Αραβησσός 
   
*Άρνισσα

*Αρσένι

*Αρχάγγελος 
  
*Αρχοντικό

*Ασβεσταρειό

*Άσπρο

*Αχλαδοχώρι 
 
*Άψαλος

## Β
*Βορεινό 
 
*Βρυτά

## Γ

*Γαλατάδες

*Γαρέφειο  

*Γυψοχώρι

## Δ
*Δαμιανό
  
*Δάφνη

*Δροσερό 
 
*Δροσιά 
 
*Δυτικό

*Δωροθέα 
 
## E

*Εκκλησιοχώρι
  
*Ελευθεροχώρι

*Εξαπλάτανος 
  
*Εσώβαλτα 
 
## Ζ
*Ζέρβη

## Θ
*Θεοδωράκειο 
  
*Θηριόπετρα

## Ι
*Ίδα

## K

*Κάτω Γραμματικό

*Κάτω Κορυφή

*Καισαριανά

*Καλή

*Καλλίπολη

*Καλύβια

*Καρυδιά

*Καρυώτισσα

*Κερασιές

*Κρανιά

*Κρώμνη

*Κωσταντία

## Λ
*Λαγκάδια

*Λάκκα

*Λεπτοκαρυά

*Λιβαδίτσα

*Λιθάρια

*Λιπαρό

*Λιποχώρι

*Λουτρά 

*Λουτράκι

*Λουτροχώρι

*Λύκοι

*Λυκόστομο

## M

*Μάνδαλο

*Μαργαρίτα

*Μαυροβούνι

*Μεγαπλάτανος

*Μελίσσι

*Μεσημέρι

*Μεσιανό

*Μηλιά

*Μοναστηράκι

## Ν
*Νέα Ζωή

*Νέα Ξανθόγεια

*Νέα Πέλλα

*Νέος Άγιος Αθανάσιος

*Νέος Μυλότοπος

*Νεοχώρι 

*Νερόμυλοι

*Νησί

*Νότια

## Ξ

*Ξανθόγεια

*Ξιφιανή

## Ο
*Όρμα

## Π
*Παλαιά Σωτήρα

*Παλαιός Μυλότοπος

*Παλαιόφυτο

*Παναγίτσα

*Παραλίμνη

*Πέλλα

*Πενταπλάτανο

*Περαία

*Περίκλεια

*Πετραία

*Πιπεριές

*Πλαγιάρι

*Πλατάνη

*Πλεύρωμα

*Πολυκάρπια

*Ποντοχώρι

*Προάστιο

*Πρόδρομος

*Πρόμαχοι

*Προφήτης Ηλίας

## P

*Ραχώνα

*Ριζάρι

*Ριζό

*Ριζοχώρι

## Σ
*Σάμαρι

*Σανδάλι

*Σαρακηνοί

*Σεβαστιανά 
 
*Σταυροδρόμι

*Σωσάνδρα

*Σωτήρα

## Τ
*Τριφύλλι

*Τσάκοι

## Υ
*Υδραία

## Φ
*Φιλώτεια

*Φλαμουριά

*Φούστανη

## Χ
*Χρυσή

## Δείτε επίσης
*Διοικητική διαίρεση νομού Πέλλας''
Πιέρια Όρη

Τα **Πιέρια όρη** είναι ορεινός όγκος βορειοδυτικά του Ολύμπου. Η έκτασή τους μοιράζεται ανάμεσα στους Νομούς Πιερίας, Κοζάνης και Ημαθίας.

Αποτελούν ένα εκτεταμένο βουνό, εξαιρετικά δασωμένο και με χαρακτήρα. Έχει αρκετά μονοπάτια και πεζοπορικές διαδρομές και ξεχωρίζει για το τοπίο και την ηρεμία που προσφέρει. Δέχεται πολλά χιόνια τον χειμώνα και στις αρχές της άνοιξης. Η ψηλότερη κορυφή είναι το Φλάμπουρο (2.188 μ.) εντός των ορίων της Περιφερειακής Ενότητας Κοζάνης, στον Δήμο Βελβεντού.

## Θέση και κορυφές
Η περιοχή των Πιερίων αποτελεί έκταση που απλώνεται στους νομούς Πιερίας, Κοζάνης και Ημαθίας. Αποτελεί τη ΒΔ προέκταση του Ολύμπου με ψηλότερη κορυφή το Φλάμπουρο (2.188 μ.). Άλλες λιγότερο ψηλές κορυφές είναι: η Τούρλα (2.104 μ.), η Αβδέλλα (2.049 μ.), ο Αρβανίτης (2.023μ.), η Πλάκα (1.938 μ.), το Χτένι (1.791 μ.) και οι Πέντε Πύργοι (1.710 μ.).

## Χλωρίδα
Τα Πιέρια είναι γνωστά για την πλούσια χλωρίδα τους, κυρίως για τα φυλλοβόλα δάση τους καθώς και για ορισμένα σπάνια είδη αγριολούλουδων. Είναι κατάφυτα με πλούσια και ποικίλη βλάστηση από πυκνά δάση οξιάς, βελανιδιάς και καστανιάς, μαύρων και κόκκινων πεύκων, ενώ θάμνοι και φυλλοβόλα συναντιούνται στα σχετικά χαμηλότερα επίπεδα.

## Μυθολογία
Κατά την ελληνική μυθολογία οι εννέα Πιερίδες Μούσες, κόρες του Πιέρου και της Ευίππης, προστάτιδες της ποίησης, της μουσικής, του τραγουδιού και του χορού τόσο πολύ μαγεύτηκαν από το θαυμάσιο περιβάλλον των Πιερίων, ώστε παρέμεναν για πάντα στην περιοχή αυτή και το μελωδικό τραγούδι τους αντηχούσε στις βουνοκορφές και στα φαράγγια μέχρις ότου νικήθηκαν σε αγώνα από τις Ελικωνιάδες Μούσες και μεταμορφώθηκαν από αυτές σε πουλιά.

## Οι πρώτοι κάτοικοι
Πρώτοι κάτοικοι των βουνών αυτών ήταν οι Πίερες που κατοικούσαν στη Θράκη, αλλά, όταν εκδιώχθηκαν από τους Τημενίδες βασιλείς της Μακεδονίας, κατέφυγαν στην περιοχή που έχει λάβει από αυτούς την ονομασία της. 

## Ατυχήματα

Στις 17 Δεκεμβρίου 1997, ένα Yakovlev Yak-42 της Aerosvit Airlines, που εκτελούσε το δρομολόγιο από την Οδησσό της Ουκρανίας στη Θεσσαλονίκη, έχασε την επαφή με τον έλεγχο εναέριας κυκλοφορίας του αεροδρομίου και κατά τη δεύτερη προσπάθεια το αεροσκάφος συνετρίβη στα Πιέρια Όρη, κοντά στον Όλυμπο. Συνολικά σκοτώθηκαν 70 άτομα, επιβάτες και πλήρωμα, εκ των οποίων οι 41 ήταν Έλληνες.

## Εξωτερικοί σύνδεσμοι
*Τουριστικός οδηγός Δήμου Πιερίων

## Παραπομπές


Κατηγορία:Βουνά της Ημαθίας
Κατηγορία:Βουνά της Κοζάνης
Κατηγορία:Βουνά της Πιερίας
Κατηγορία:Γεωγραφικοί σχηματισμοί της Πιερίας
Βασίλειος Πετμεζάς

Με το όνομα **Βασίλειος Πετιμεζάς** μπορεί να αναφέρεται κάποιο από τα εξής πρόσωπα:
* Ο Βασίλειος Αθ. Πετιμεζάς (1785-1872), Φιλικός, αγωνιστής του ΄21, αντιστράτηγος, γερουσιαστής, πληρεξούσιος, βουλευτής και γιος του Αθανασίου Πετιμεζά
* Ο Βασίλειος Αν. Πετιμεζάς (1811-1897), αντιστράτηγος, υπουργός και γιος του Αναγνώστη Πετιμεζά
Διεθνές Αεροδρόμιο Πούλκοβο

Το **Πούλκοβο** (αγγλικά: *Pulkovo*, ρώσικα: *Аэропорт Пулково*) (IATA: **LED**, ICAO: **ULLI**) είναι το αεροδρόμιο της Αγίας Πετρούπολης. Βρίσκεται περίπου 17 χιλιόμετρα νότια τής πόλης. Η πρώτη ονομασία του αεροδρομίου ήταν Αεροδρόμιο Σοσεϊναγια (*Shosseynaya Airport*). Η κατασκευή του άρχισε τον Ιανουάριο τού 1931 και ολοκληρώθηκε στις 24 Ιουνίου του 1932. Στην διάρκεια του Δευτέρου Παγκοσμίου Πολέμου χρησιμοποιήθηκε ως στρατιωτικό αεροδρόμιο. Με την λήξη του πολέμου συνεχίστηκε η χρήση του ως πολιτικό αεροδρόμιο. Τον Απρίλιο του 1973 πήρε την σημερινή του ονομασία από το ομώνυμο χωριό όπου είναι κατασκευασμένο. Η κίνηση αυξήθηκε από την δεκαετία του '70 μέχρι την δεκαετία του '90 κατά 50%. Η αύξηση συνεχίστηκε και στα επόμενα χρόνια. Το 2003 σημειώθηκαν 26,934 προσγειώσεις και απογειώσεις. Σήμερα το αεροδρόμιο της Αγίας Πετρούπολης είναι 4ο μεγαλύτερο στη Ρωσία (μετά από τα 3 αεροδρόμια της Μόσχας).

Ο Αεροσταθμός (*terminal*) *Pulkovo 1* εξυπηρετεί κυρίως πτήσεις εσωτερικού, από και προς τις χώρες της πρώην Σοβιετικής Ένωσης και διεθνείς πτήσεις τσάρτερ. Ο αεροσταθμός *Pulkovo 2* εξυπηρετεί τις τακτικές πτήσεις εξωτερικού και όλες τις υπόλοιπες πτήσεις. Το αεροδρόμιο διαθέτει και έναν αεροσταθμό για διακίνηση εμπορευμάτων. Υπάρχουν δύο αεροδιάδρομοι.

Μέχρι τον Οκτώβριο του 2006, κύριος χρήστης του αεροδρομίου ήταν η κρατική *Pulkovo Airlines* που παρείχε απευθείας πτήσεις προς διεθνείς προορισμούς και μεγάλες ρωσικές πόλεις. Από το Νοέμβριο του 2006 κύριος χρήστης είναι οι επίσης κρατικές *Ρωσικές Αερογραμμές* (*Russiya Airlines*), η οποία προέκυψε από τη συγχώνευση της Pulkovo με τη Russiya, αναλαμβάνοντας ταυτόχρονα και το πτητικό έργο των δύο παλαιών εταιριών.

## Παραπομπές

## Εξωτερικοί σύνδεσμοι
* 
* Επίσημη σελίδα 
* Επίσημη σελίδα 
* Φωτογραφία δορυφόρου από το Google Maps

Πουλκοβο
Πούλκοβο
Κατηγορία:Κτίρια και κατασκευές στην Αγία Πετρούπολη
Κατάλογος Βουλευτών Αχαΐας

Σε αυτόν τον κατάλογο αναφέρονται οι εκλεγμένοι εκπρόσωποι της Αχαΐας από τη σύσταση του Ελληνικού κράτους μέχρι σήμερα. Αναφέρονται εκλεγμένοι βουλευτές της Βουλής των Ελλήνων, Πληρεξούσιοι των Εθνικών συνελεύσεων, του Πανελληνίου, του Βουλευτικού, της Γερουσίας, του Νομοτελεστικού και του Εκτελεστικού. Αναφέρονται βουλευτές ανεξάρτητα αν ήσαν Αχαιοί ή όχι, με μοναδικό κριτήριο ότι εξελέγησαν βουλευτές Αχαΐας. Επίσης δεν αναφέρονται Αχαιοί που εξελέγησαν σε άλλους νομούς ή οι χρονιές που άλλαξαν εκλογική περιφέρεια. Από το 1974 έως σήμερα ο κατάλογος είναι πλήρης.

## Α

## Β

## Γ

## Δ

## Ζ

## Θ

## Κ

## Λ

## Μ

## Ν

## Ο

## Π

## Ρ

## Σ

## Τ

## Φ

## Χ

## Ψ
*Διομήδης Ψηλός Ν.Δ. 1974

*
βουλευτες αχαιας
Σκήτη Προφήτη Ηλία

Η **Ιερά Παντοκρατορινή Κοινοβιακή Σκήτη Του Προφήτου Ηλίου** βρίσκεται μισή ώρα από τη Μονή Παντοκράτορος, στην οποία ανήκει, σε αμφιθετρική και επικλινή τοποθεσία.

Αρχικά στη θέση της σκήτης ήταν Κελί το οποίο παραχωρήθηκε το 1757, στον Ουκρανό πνευματικό μοναχό Παΐσιο Βελισκόφσκυ. Η προσέλκυση Ελλήνων, Ουκρανών και Μολδαβών μοναχών επέφερε την κτιριολογική επέκταση του Κελιού και την μετατροπή του σε Σκήτη που λειτούργησε για πρώτη φορά κοινοβιακά.

Στη Σκήτη του Προφήτη Ηλία λειτούργησε συστηματική μετάφραση Πατερικών κειμένων στη ρωσική γλώσσα. Αναγνωρίστηκε σαν κοινοβιακή Σκήτη το έτος 1839. Στις αρχές του 20ου αιώνα αριθμούσε τριακόσιους μοναχούς, Ρώσους κυρίως, οι οποίοι και προσπάθησαν να αναλάβουν και τη Μονή Παντοκράτορος, στα πλαίσια του εκρωσισμού του Αγίου Όρους. Όμως λόγω της Οκτωβριανής Επανάστασης άρχισε να φθίνει, πολλά κειμήλια εξαφανίστηκαν κατά την παρακμή της ρωσικής διοίκησης της Σκήτης και τελικά ερήμωσε.

Στις 22/05/1992 αναβίωσε από συνοδεία Ελλήνων μοναχών υπό τον Δικαίο Αρχιμανδρίτη Γέροντα Ιωακείμ Καραχρήστο.  

Τον Οκτώβριο του 2019 τη Σκήτη του Προφήτου Ηλιού επισκέφθηκε ο Οικουμενικός Πατριάρχης Βαρθολομαίος.

Στο Κυριακό της Σκήτης φυλάσσεται η θαυματουργός εικόνα της Παναγίας Δακρυρροούσας.
Η Σκήτη σύμφωνα με την Απογραφή του 2021 έχει 6 μοναχούς.

## Παραπομπές


Προφήτη Ηλία
Κατηγορία:Μονή Παντοκράτορος
Στέφανος Θωμόπουλος

Ο **Στέφανος Θωμόπουλος** (Πάτρα, 11 Απριλίου 1859- Πάτρα, 31 Ιουλίου 1939) ήταν Έλληνας συγγραφέας και ιστορικός ο οποίος ασχολήθηκε ιδιαίτερα με την ιστορία της Πάτρας και της γύρω περιοχής.

## Βιογραφία
Ήταν γιος του Νικολάου Θωμόπουλου, συμβολαιογράφου, δημοτικού συμβούλου και γόνου παλιάς πατρινής οικογένειας εμπόρων. Πρώτος του ξάδερφος ήταν ο ζωγράφος Επαμεινώνδας Θωμόπουλος. Η πατρική του οικία βρισκόταν επί της οδού Ερμού 74. Τελείωσε το Α' Γυμνάσιο Πατρών, ενώ σε ηλικία 12 ετών έγραφε στην σχολική εφημερίδα και το 1879 πρώτευσε μεταξύ των τελειοφοίτων σε έκθεση για την ιστορία της Πάτρας.

Σπούδασε στην Νομική Σχολή Αθήνας, της οποίας αναγορεύθηκε διδάκτορας το 1885. Αργότερα υπηρέτησε την στρατιωτική του θητεία και επέστρεψε στην Πάτρα, όπου άσκησε τη δικηγορία. Το 1911 διορίστηκε στην Εθνική Βιβλιοθήκη με διαγωνισμό, όπου εργάστηκε μέχρι το 1933, οπότε συνταξιοδοτήθηκε.

Το 1913 με εντολή του υπουργείου Παιδείας πήγε στην Μακεδονία για να καταγράψει τις βιβλιοθήκες των πόλεων και των μονών στις περιοχές της Φλώρινας, της Κορυτσάς, του Μοναστηρίου και της Κοζάνης. Τα τελευταία χρόνια της ζωής του συνδέθηκε με στενή φιλία με τον Κώστα Τριανταφύλλου, ο οποίος και διέσωσε το αρχείο του.

Πέθανε στις 31 Ιουλίου 1939.

## Συγγραφικό έργο
Ο Θωμόπουλος ήταν φιλόπολις και συνέδεσε το όνομά του με την ιστορία της Πάτρας, αφιερώνοντας όλη του την ζωή στην συγκέντρωση νέων στοιχείων για την ιστορία του τόπου του. Ήταν ένας από τους πρώτους Έλληνες που ερευνούσαν και έγραφαν για την ιστορία της πόλης τους· στο ίδιο πεδίο δραστηριοποιήθηκε μερικά χρόνια μετά τον Θωμόπουλο και ο Δημήτριος Καμπούρογλου.

Το 1888 εξέδωσε τον πρώτο τόμο του έργου του *[[Ιστορία της Πόλεως Πατρών|Ιστορία της πόλεως Πατρών]]* σε ηλικία 29 ετών. Έγραψε, ακόμη, πολλά άρθρα, μελέτες και πραγματείες για την Πάτρα, ενώ αρθρογραφούσε σε όλες σχεδόν τις τοπικές εφημερίδες.

Άλλα έργα του είναι:
* 
* 
*
* 
* 
* 
* 
* 
* 
* 

## Παραπομπές


## Πηγές
* Βασίλης Κ. Λάζαρης (επιμ.), *Στέφανου Ν. Θωμόπουλου [[Ιστορία της Πόλεως Πατρών|«Ιστορία της Πόλεως Πατρών από αρχαιοτάτων χρόνων μέχρι του 1821»]]. Έκδοση τέταρτη στη δημοτική γλώσσα και με βάση τα χειρόγραφα του συγγραφέα*, Τόμοι Α΄-Β΄, Αχαϊκές Εκδόσεις, Πάτρα 1998-1999. ISBN 960-7960-10-6 (set). (Α΄ έκδοση: Εν Αθήναις 1888)
* *Ιστορίες της πόλης*, Εκδόσεις «Περί Τεχνών», Πάτρα 2004. ISBN 960-88372-0-0.

Κατηγορία:Έλληνες συγγραφείς του 20ού αιώνα
Θωμόπουλος
Ανδρέας Κουνάδος

Ο **Ανδρέας Κουνάδης** ήταν Έλληνας λόγιος και τυπογράφος του 16ου αιώνα.
## Βιογραφικά στοιχεία
Απόγονος Πατρινών προσφύγων, έζησε τον 16ο αιώνα στην Βενετία. Ήταν πολύ πλούσιος και ξόδεψε όλη την περιουσία του για την έκδοση βιβλίων στα ελληνικά, στα οποία βιβλία υπεγραφε ως Πατρινός. 

Ο Κουνάδης είχε ιδρύσει στην Βενετία και δικό του Ελληνικό τυπογραφείο προς έκδοση προ πάντων των εκκλησιαστικών βιβλίων. Ήταν το τέταρτο κατά χρονική σειρά ελληνικό τυπογραφείο. 
## Έργα του
**Τριώδιο*,  1522
**Θησέως και γάμος της εμύλου*, 1522
**Απολλώνιος*, 1534
**Λόγοι διδακτικοί πατρός προς υιόν*, 1543
*Τυπικόν Αγίου Σάββα (πρώτη έκδοση), 1545
**[[Άνθος χαρίτων]]* 1546
**Ομήρου ιλιάς*, 1526
**Βιβλίον του δεκεμβρίου*, 1568
**Ειρμολόγιων*, 1584
**Ευχολόγιων*, 1585 
**Ωρολόγιον*, 1584

## Πηγές
**Ιστορία της πόλεως Πατρών, από των αρχαιοτάτων χρόνων μέχρι το 1821*, Β΄ τόμος, Τέταρτη έκδοση, Επιμέλεια Βασίλη Κ. Λάζαρη, Στέφανου Θωμοπούλου, Αχαϊκές εκδόσεις, Πάτρα 1999, ISBN 9607960092
* 
* 

Κατηγορία:Έλληνες λόγιοι του 16ου αιώνα
Κατηγορία:Βενετοί
Γιάννης Χοντρογιάννης

Ο **Γιάννης Χοντρογιάννης** ήταν αγωνιστής της επανάστασης του 1821 από το Μάζι Καλαβρύτων. Εργάζονταν για τον Ασημάκη Ζαΐμη ως σωματοφύλακάς του.
## Βιογραφικό
Στις 15 Μαρτίου του 1821, εν αγνοία των αρχηγών της επανάστασης οι οποίοι είχαν ορίσει την έναρξή της για τις 25 Μαρτίου, ο Χοντρογιάννης ζήτησε την άδεια από τον Ζαΐμη για να στήσει ενέδρα στη θέση "Χελωνοσπηλιά" του χωριού Λυκούρια Καλαβρύτων στον Τούρκο φοροεισπράκτορα Σεϊδή Λαλιώτη και στον Έλληνα τραπεζίτη Ν. Ταμπακόπουλο από τη Βυτίνα που συνοδευόταν από το γραμματικό του Ν. Γιαννακόπουλο και να τους πάρει τα χρήματα που μετέφεραν στην Τρίπολη. Την επόμενη μέρα ο ίδιος μαζί με τα έξι παιδιά του και τον Πετιώτη επιτέθηκαν στην ομάδα των Τούρκων που περίμεναν αλλά δεν μπόρεσαν να βλάψουν τον Σεϊδή που κατάφερε να ξεφύγει μαζί με τον Ταμπακόπουλο. Μεταξύ αυτών που συνέλαβαν βρισκόταν μόνο ο Γιαννακόπουλος από τον οποίον πήραν κάποια χρήματα καθώς και ότι ανήκε στον Ταμπακόπουλο και τα παρέδωσαν στον Ζαΐμη. Τα χρήματα αυτά δόθηκαν αποδεδειγμένα στον αγώνα.

Αυτή η ενέργεια του Χοντρογιάννη και των παιδιών του ήταν η αφορμή που περίμεναν όλοι. Εκείνες τις ημέρες κυκλοφόρησαν διογκωμένες πληροφορίες μεταξύ των Τούρκων οι οποίοι νόμισαν ότι άρχισε η επανάσταση και άρχισαν να κλείνονται στα κάστρα της Πάτρας, του Αιγίου και των Καλαβρύτων. Την ίδια ώρα βλέποντάς τους Τούρκους, οι Έλληνες άρχισαν τις δικές του επαναστατικές ενέργειες νωρίτερα από ότι είχε προγραμματιστεί παρακινούμενοι από ένα τυχαίο γεγονός.

Μετά την επανάσταση, ο Γιαννακόπουλος έκανε αγωγή στον Χοντρογιάννη ζητώντας του αποζημίωση ως θύμα ληστείας. Το δικαστήριο τον δικαίωσε και, παρόλο που τα χρήματα είχαν δοθεί στους αρχηγούς του αγώνα και τα διαχειρίστηκαν αυτοί, κατάσχεσε όλη την περιουσία του. Μάλιστα τον καταδίκασε για ληστεία και φυλακίστηκε στο Μπούρτζι Ναυπλίου αν και την ίδια ώρα το δικαστήριο του αναγνώριζε την προσφορά του στον αγώνα.

Τα παιδιά του Χοντρογιάννη μετά την καταδίκη του πατέρα τους και την απόφαση για δήμευση της περιουσίας τους βγήκαν στη παρανομία για να ζήσουν. Παρά τις συνεχείς εκκλήσεις για χάρη και αμνηστία το κράτος τα συνέλαβε και εκτέλεσε και τα έξι μετά από δόλο. Τον Πετιώτη δεν τον κυνήγησαν ούτε του έκαναν αγωγή παρόλο που ήταν συμμέτοχος.
## Πηγές
**Ιστορία της Ελληνικής Επανάστασης*, Τόμος Α΄, Σπυρίδων Τρικούπη, Εκδόσεις Νέα Σύνορα - Α.Α. Λιβάνη, Αθήνα 1993, SET ISBN 9602363703, Σελίδες 78, 79
**Πελοποννήσιοι αγωνιστές του 1821, Νικηταρά απομνημονεύματα*, Φωτάκου, εκδόσεις Βεργίνα, Αθήνα 1996, σελίδα 29.
**Φωτάκου απομνημονεύματα*, εκδόσεις Βεργίνα, 1996

Κατηγορία:Αγωνιστές του 1821
Κρήνη (αποσαφήνιση)

Η λέξη **κρήνη** σημαίνει βρύση ή πηγή, αλλά είναι και ονομασία πολλών χωριών και περιοχών στην Ελλάδα. 

*Αέναος Κρήνη, προσωνυμία της Παναγίας 

## Πόλεις και χωριά
*Κρήνη Πατρών: Χωριό της Αχαΐας στην επαρχία Πατρών Δ.Δ. του Δήμου Μεσσάτιδος
*Κρήνη Αιγιαλείας: Χωριό της Αχαΐας στην επαρχία Αιγίου Δ.Δ. του Δήμου Συμπολιτείας
*Κρήνη Καλαβρύτων: Χωριό της Αχαΐας στην επαρχία Καλαβρύτων Δ.Δ. του Δήμου Αροάνιας
*Κρήνη Χαλκιδικής: χωριό της Χαλκιδικής Δ.Δ. του Δήμου Τρίγλιας
*Νέα Κρήνη Θεσσαλονίκης: Δήμος της Θεσσαλονίκης
*Κρήνη Πλατείας Συντάγματος: Αθήνα, στη πλατεία Συντάγματος, χρονολογείται από το 1872.
*Κρήνη Γυθείου: Χωριό της Λακωνίας  και Δ.Δ. του Γυθείου
*Κρήνη Τρικάλων: Χωριό στο Νομό Τρικάλων
*Κρήνη Λάρισας: Χωριό στο Νομό Λάρισας
*Κρήνη Θόλου Δράμας: Χωριό στο Νομό Δράμας
*Κρήνη Καβάλας: Χωριό στο Νομό Καβάλας
*Κρήνη Κέρκυρας: Χωριό στην Κέρκυρα
*Παλιό όνομα στα ελληνικά του Τσεσμέ, πόλη στην επαρχία Σμύρνης, Τουρκία

## Γνωστές πηγές
*Η Κρήνη του Μοροζίνη στο Ηράκλειο της Κρήτης
*Η κρήνη της πλατείας του Συντριβανιού στα Χανιά
*Οι Κρήνες Πειρήνη και της Γλαύκης στην Αρχαία Κόρινθο.

Κατηγορία:Αποσαφηνίσεις ελληνικών τοπωνυμίων
Βομβαρδισμός του Google

[thumb|350px|right|Στις αρχές του 2006, όταν έδινε κανείς τη λέξη «ληστές» στη μηχανή αναζήτησης Google εμφανίζοταν ως πρώτο αποτέλεσμα ο κύριος τηλεπικοινωνιακός οργανισμός της Ελλάδας, ο [ΟΤΕ]]
Η έκφραση **βομβαρδισμός του Google** αποτελεί απόδοση της αγγλικής «**Google bombing**» (ή «**Google washer**») και περιγράφει μια πρακτική ηλεκτρονικού ακτιβισμού, η οποία αφορά εσκεμμένη απόπειρα να αλλοιωθεί η σειρά ταξινόμησης μιας συγκεκριμένης ιστοσελίδας στα αποτελέσματα που παράγονται από τη μηχανή αναζήτησης Google.

## Τεχνική

Η μηχανή αναζήτησης Google χρησιμοποίησε πρώτη έναν συγκεκριμένο αλγόριθμο, με το όνομα PageRank για την αναζήτηση στο Διαδίκτυο. Σύμφωνα με αυτόν, μία ιστοσελίδα θα ταξινομηθεί υψηλότερα αν οι ιστοχώροι που περιλαμβάνουν υπερσυνδέσμους προς αυτή τη σελίδα χρησιμοποιούν όλοι το ίδιο ακριβώς κείμενο-άγκυρα (*anchor text*).

Το προσδοκώμενο αποτέλεσμα με την χρήση του αλγόριθμου είναι η μεγαλύτερη ακρίβεια στην αναζήτηση των χρηστών του διαδικτύου. Έτσι, η αναζήτηση με βάση τον όρο «βικιπαίδεια» φέρνει ως πρώτο αποτέλεσμα την αρχική σελίδα της Βικιπαίδειας, διότι υπάρχουν χιλιάδες σύνδεσμοι στο Διαδίκτυο με τον όρο «Βικιπαίδεια», που παραπέμπουν στη συγκεκριμένη σελίδα. Έτσι, ο αλγόριθμος, εκτός από πιο ακριβή αναζήτηση μικραίνει και τον χρόνο που χρειάζεται κανείς για να ψάξει κάτι.

## Εκμετάλλευση
Η ύπαρξη αυτού του αλγόριθμου δημιούργησε την ιδέα ότι θα μπορούσε κανείς να «οδηγήσει» την αναζήτηση, με βάση έναν όρο προσβλητικό, σε κάποια ιστοσελίδα, το οποίο θέλουμε να «προσβάλουμε». Αυτός ο τρόπος «προσβολής» ονομάστηκε **βόμβα Google**. Μια βόμβα Google κατασκευάζεται όταν ένα μεγάλο πλήθος ιστοχώρων συνδέουν στη σελίδα αυτή με αυτό τον τρόπο, όχι τυχαία, αλλά με σκοπό να επηρεάσουν τα αποτελέσματα της μηχανής αναζήτησης.

Τα google bombs οργανώνονται ανεπίσημα μεταξύ κατόχων ιστολογιών (blogs) ή άλλων ιστότοπων, με συμφωνία και εθελοντική τοποθέτηση τέτοιων συνδέσμων με το ίδιο κείμενο και προορισμό τον ίδιο ιστότοπο. Συνήθως πραγματοποιούνται είτε ως αστείο, είτε για την διαμαρτυρία ή την προώθηση ενός μηνύματος με κοινωνικό ή πολιτικό περιεχόμενο. Χρησιμοποιούνται επίσης από εμπορικούς ιστοτόπους, συνήθως ενσωματώνοντας τους συνδέσμους σε ιστότοπους τρίτων όπου επιτρέπεται κάποιο είδος καταχώρησης όπως *βιβλία επισκεπτών*, ή ανοικτά wiki, κάτι που χαρακτηρίζεται ως spam, και για την καταπολέμηση αυτού του φαινομένου, έχουν δημιουργηθεί διάφοροι τρόποι φιλτραρίσματος των καταχωρήσεων ή ακύρωσης των συνδέσμων.

Η Google, από την πλευρά της, προσπαθεί να καταπολεμήσει τέτοιου είδους προσπάθειες. Έτσι, τα αποτελέσματα της αναζήτησης διορθώνονται αμέσως μόλις εντοπιστεί κάποια προσπάθεια εξαπάτησης της μηχανής αναζήτησης. Έτσι, τα παραδείγματα που ακολουθούν έμειναν στο Διαδίκτυο από μία με δύο βδομάδες μέχρι 2 μήνες το μέγιστο.

Κατηγορία:Μηχανές αναζήτησης
Κατηγορία:Αργκό του Διαδικτύου
Κατηγορία:Google
Γκαμπριέλ Ρουά

Η **Γκαμπριέλ Ρουά** (, 22 Μαρτίου 1909 – 13 Ιουλίου 1983) ήταν Καναδή πολυβραβευμένη συγγραφέας και ίσως η θεμελιώτρια της σύγχρονης γαλλόφωνης καναδικής πεζογραφίας. Γεννήθηκε στο Σαιν-Μπονιφάς της Μανιτόμπα και πέθανε στην Πόλη του Κεμπέκ.

Για το βιβλίο της *Ευτυχία σε τιμή ευκαιρίας* (*Bonheur d'occasion*, Μόντρεαλ 1945), στο οποίο περιγράφει την άθλια διαβίωση της γαλλοκαναδικής εργατικής τάξης του Μόντρεαλ στα χρόνια του Β΄ Παγκοσμίου Πολέμου, τιμήθηκε το 1947 με το γαλλικό βραβείο *Femina*, βραβείο που αποδίδεται κάθε χρόνο από γαλλική γυναικεία επιτροπή. Τιμήθηκε επίσης με πολλά άλλα βραβεία. Τα χειρόγραφά της φυλάσσονται στην Εθνική Βιβλιοθήκη του Καναδά, ενώ έχει θεσπισθεί και βραβείο στο όνομά της.

Αν και πολυγραφότατη, το έργο της δεν έχει γίνει ιδιαιτέρως γνωστό πέρα από τα σύνορα του Καναδά. Στην ελληνική γλώσσα έχουν μεταφρασθεί μόνο δύο βιβλία της: Το *Ιστορίες από την οδό Ντεσαμπώ* (μετάφρ. Φοίβος Ι. Πιομπίνος, εκδ. «Μαΐστρος», Αθήνα 2008) και το *Ο δρόμος για το Αλταμόν* (μετάφρ. Φοίβος Ι. Πιομπίνος, εκδ. «Θίνες», Αθήνα 2015), που αποτελείται από τρία διηγήματα και είναι αυτοβιογραφικό.

## Επιλεγμένη εργογραφία
* *Bonheur d'occasion* (1945)
* *La Petite Poule d'Eau* (1950)
* *Alexandre Chenevert* (1954)
* *Rue Deschambault* (*Ιστορίες από την οδό Ντεσαμπώ*, 1955)
* *La Montagne secrète* (1961)
* *La Route d'Altamont* (*Ο δρόμος για το Αλταμόν*, 1966)
* *La Rivière sans repos* (1970)
* *Cet été qui chantait* (1972)
* *Un jardin au bout du monde* (1975)
* *Ma vache Bossie* (1976)
* *Ces Enfants de ma vie* (1977)
* *Fragiles lumières de la terre* (1978)
* *Courte-Queue* (1979)
* *La Détresse et l'enchantement* (1984)
* *L'Espagnole et le Pékinoise* (1987)

## Παραπομπές


## Εξωτερικοί σύνδεσμοι
* 
* Βιογραφία στο *Dictionary of Canadian Biography* online (biographi.ca)
* Παρουσίαση στο Καναδικό Μουσείο Ιστορίας
* Η Γκαμπριέλ Ρουά  στην *[[The Canadian Encyclopedia]]*
* Gabrielle Roy: An English Canadians' Favorite French Canadian

Κατηγορία:Καναδοί μυθιστοριογράφοι
Κατηγορία:Κεμπέκ
Καθολικό

[thumb|200px|Το καθολικό της [Μονή Ζωγράφου|Μονής Ζωγράφου ]]
[thumb|right|200px|Τα καθολικό της [Μονή Μεγίστης Λαύρας|Μεγίστης Λαύρας.]]
**Καθολικό** ονομάζεται ο κεντρικός ναός μιας Μονής, στον οποίο μαζεύονται κατά την τέλεση των ακολουθιών όλοι οι μοναχοί. Συνήθως είναι αφιερωμένο στον ίδιο Άγιο ή Εορτή της Εκκλησίας, στην οποία είναι και αφιερωμένο το μοναστήρι και είναι ο πιο μεγάλος ναός του κάθε μοναστηριού. Αν υπάρχουν άλλοι ναοί, είναι μάλλον παρεκκλήσια ή μικρότερα κτίσματα.

Ως κύριος και πιο επίσημος χώρος, είναι διακοσμημένος με τοιχογραφίες και σε αρκετές περιπτώσεις το καθολικό έχει χτιστεί σε διάφορες περιόδους, με σταδιακές επεκτάσεις. Στη Ρωσία, το καθολικό έχει συνήθως και υπόγειο παρεκκλήσι, το οποίο είναι ευκολότερο να ζεσταθεί.

Το «καθολικό» είναι νεότερος όρος. Δε χρησιμοποιείται από τις βυζαντινές πηγές, στις οποίες αναφέρεται απλά ως «ναός» ή «εκκλησία». Σήμερα χρησιμοποιείται όπου υπάρχουν ορθόδοξες μονές.

Καθολικο
Πορείες θανάτου (Ολοκαύτωμα)

300px|thumb|right|Πορεία Θανάτου, γλυπτό στο Νταχάου.

**Πορείες θανάτου** ονομάζονται οι βίαιες μετακινήσεις από τους Ναζιστές χιλιάδων κρατουμένων, κυρίως Εβραίων, από τα γερμανικά στρατόπεδα συγκέντρωσης που βρίσκονταν κοντά στα μέτωπα του πολέμου προς τα στρατόπεδα στο εσωτερικό της Γερμανίας.

Κατά τα τέλη του Β' Παγκοσμίου Πολέμου το 1944, καθώς οι Ηνωμένες Πολιτείες Αμερικής, η Βρετανία και ο Καναδάς έφτασαν στα στρατόπεδα συγκέντρωσης από τα δυτικά, η Σοβιετική Ένωση προέλαυνε από τα ανατολικά. Οι Γερμανοί αποφάσισαν να εγκαταλείψουν τα στρατόπεδα, μεταφέροντας ή καταστρέφοντας τις αποδείξεις των κτηνωδιών που είχαν διαπράξει εκεί.

Οι κρατούμενοι, ήδη άρρωστοι μετά από μήνες ή έτη κακομεταχείρισης και ασιτίας, σχημάτιζαν πορείες για δεκάδες χιλιόμετρα μέσα στα χιόνια κατευθυνόμενοι στους σιδηροδρομικούς σταθμούς· στη συνέχεια μεταφέρονταν για μέρες -κάποιες φορές χωρίς φαγητό και στέγη- με εμπορικές αμαξοστοιχίες που είχαν ανοιχτά βαγόνια· όταν έφταναν στον προορισμό τους εξαναγκάζονταν και πάλι σε πεζοπορία προς τα νέα στρατόπεδα. Όσοι κρατούμενοι επιβράδυναν ή κατέρρεαν, εκτελούνταν επιτόπου.

Η μεγαλύτερη και γνωστότερη πορεία θανάτου έλαβε χώρα τον Ιανουάριο του 1945, όταν ο σοβιετικός στρατός προέλαυνε στην Πολωνία. Εννιά ημέρες πριν φτάσουν οι Σοβιετικοί στο στρατόπεδο θανάτου στο Άουσβιτς, οι Γερμανοί εξανάγκασαν σε πορεία 60.000 κρατούμενους από το στρατόπεδο εκείνο προς το Βότσισλαβ, το οποίο απείχε 55 και πλέον χιλιόμετρα, όπου τους φόρτωσαν σε εμπορικές αμαξοστοιχίες με κατεύθυνση άλλα στρατόπεδα. Περίπου 15.000 πέθαναν καθοδόν.

Οι Γερμανοί σκότωσαν μεγάλο αριθμό κρατουμένων πριν, κατά τη διάρκεια και μετά από τις πορείες θανάτου. Εφτακόσιοι κρατούμενοι θανατώθηκαν κατά τη διάρκεια μιας δεκαήμερης πορείας 7.000 Εβραίων, στους οποίους περιλαμβάνονταν 6.000 γυναίκες, οι οποίοι μεταφέρονταν από στρατόπεδα της περιοχής του Γκντανσκ, κοντά στη Βαλτική Θάλασσα. Όσοι παρέμεναν ζωντανοί όταν έφτασε η πορεία στις ακτές εξαναγκάστηκαν να πέσουν στη θάλασσα και τους πυροβόλησαν.

Ο Έλι Βίζελ (Elie Wiesel), επιζών του Ολοκαυτώματος και βραβευμένος με Βραβείο Νόμπελ Ειρήνης το 1986, είχε εξαναγκαστεί σε πορεία θανάτου μαζί με τον πατέρα του, τον Σλόμο από το Άουσβιτς στο Μπούχενβαλντ, την οποία περιγράφει στην νουβέλα που έγραψε το 1958 με τίτλο *[[Νύχτα (βιβλίο)|Νύχτα]]*.

## Πηγές
*«Πορείες Θανάτου», Εγκυκλοπαίδεια του Ολοκαυτώματος και άλλο άρθρο , Αναμνηστικό Μουσείο του Ολοκαυτώματος των Η.Π.Α. (στην αγγλική).
*Ελί Βίζελ (Wiesel, Elie). *Night*, New York: Hill & Wang, 1960. Αρχική έκδοση με τον τίτλο *La Nuit* από τις εκδόσεις Les Editions de Minuit, 1958.

## Εξωτερικοί σύνδεσμοι
* Εγκυκλοπαίδεια Ολοκαυτώματος του Μουσείου του Ολοκαυτώματος.
* Αναμνηστικό Μουσείο του Ολοκαυτώματος των Η.Π.Α.

Κατηγορία:Ολοκαύτωμα
Κατηγορία:Εγκλήματα πολέμου των Ναζί
Ιορδάνης (ποταμός)

thumb|right|250px|Ιορδάνης ποταμός
Ο **Ιορδάνης ποταμός** ( *Nahar ha-Yarden*, ,  *Nahr al-Urdunn*) είναι ποταμός της Παλαιστίνης, παρά του οποίου κήρυττε ο Ιωάννης ο Πρόδρομος και βάπτιζε πιστούς του ως και τον Ιησού Χριστό. 

Ο ποταμός σχηματίζεται από τη συμβολή 3 μικρότερων ποταμών: του Μουαγιέτ Χασπέγια, που πηγάζει από τους πρόποδες του όρους Ερμών, του Νταν, προερχόμενου νοτιοδυτικά, και του Μπανίγια, που πηγάζει από το Πάνειο σπήλαιο, αφιερωμένο κατά την αρχαιότητα στον Θεό Πάνα, από το οποίο ονομάστηκε και η πλησίον πόλη *Πανεάς* ή Καισάρεια η παράλιος. Το νερό του εν λόγω σπηλαίου προέρχεται από τη λίμνη Φιάλη στα βορειοανατολικά (σήμερα Μπίρκετ ελ Ραμ), όπου κατά τον Ιώσηπο, ο τετράρχης Φίλιππος έριξε άχυρα τα οποία εθεάθησαν να εξέρχονται από το Πάνειο Σπήλαιο.

Ο Ιορδάνης ποταμός ρέει κατευθείαν προς Νότο, σχηματίζει την ιχθυοτρόφο λίμνη Χουλέ, τη Σαμαχωνίτιδα ή Μερώμ, και από εκεί χύνεται στη λίμνη Γεννησαρέτ ή Τιβεριάδα (προς τιμή του Τιβέριου), της οποίας όμως η επιφάνεια βρίσκεται 191 μ. υπό την επιφάνεια της Μεσογείου. Συνεχίζοντας τον ρου από το νότιο άκρο της Τιβεριάδος, συνεχίζει με πολλούς ελιγμούς προς τη Νεκρά Θάλασσα διασχίζοντας την κοιλάδα Γωρ ή Αράμπα, εύφορη στα βορειοανατολικά, με εναλλασσόμενα παρόχθια γόνιμα και αμμώδη εδάφη.

Το μήκος του ποταμού σε ευθεία γραμμή από τις πηγές του μέχρι των εκβολών του στη Νεκρά Θάλασσα είναι 220 χλμ., ενώ το πλήρες ανάπτυγμα του ρου υπερβαίνει τα 320 χλμ. Ο Ιορδάνης παρουσιάζει το μοναδικό στον κόσμο φαινόμενο της κλίσης του με διαφορά 914 μ. σε μήκος 220 χλμ., χωρίς να σχηματίζονται καταρράκτες. Σε αυτό δε οφείλεται και το εβραϊκό όνομά του. Επίσης έχει διπλή κοίτη, τη μία με μέσο πλάτος 2 χλμ. και τη δεύτερη περί το μέσο της πρώτης με μέσο πλάτος τα 30 μ. Το χρώμα του ποταμού είναι κυρίως κίτρινο εκ της ιλύος που ορμητικά μεταφέρει, ενώ τα νερά του είναι μέτριας θερμοκρασίας και γλυφά. Υπολογίζεται ότι εκβάλλονται ημερησίως 6 εκατομμύρια τόνοι υδάτων στη Νεκρά Θάλασσα, ενώ τρέφονται επίσης και πολλά ψάρια. 

Στο διαβατό πέρασμα (πόρο) *Βηθαβαρά* (= διάβαση), από το οποίο φέρεται να πέρασαν οι Εβραίοι οδηγούμενοι από τον Ιησού του Ναυή, βάπτιζε ο Ιωάννης ο Βαπτιστής τους προσερχόμενους σ΄ αυτόν Ιουδαίους. Σήμερα οι προσκυνητές που βαπτίζονται το διαβατό πόρο Μοχαντέτ Χατζλέ λέγονται *χατζήδες*, εκ του «χατζή», προθέματος πλέον του επιθέτου τους.

Σιδερένια γέφυρα που συνδέει την Παλαιστίνη με την Ιορδανία (που αντικατάστησε παλαιότερη ξύλινη) τοποθετήθηκε επί Σουλτάνου Χαμίτ, από τον Έλληνα μηχανικό Γ. Φραγκιά. Αλλά και από μία ακόμη μεταλλική γέφυρα επί του Ιορδάνη, πλησίον του Μπεησάν, διέρχεται η σιδηροδρομική γραμμή Δαμασκού-Μέκκας.

Κοινότατη στην Ελλάδα είναι η ονομασία του Γαλαξιακού νεφελώματος στον ουρανό ως Ιορδάνης ποταμός.

Επίσης κατά την Παλαιά Διαθήκη, όταν ο Δαυίδ πέρασε τον Ιορδάνη απέναντι για να ξεφύγει από τον Αβεσσαλώμ, ο Νεεμάν λούστηκε στον Ιορδάνη και γιατρεύτηκε.

## Παραπομπές


Κατηγορία:Γεωγραφία της Βίβλου
Κατηγορία:Παλαιστίνη
Κατηγορία:Ποταμοί του Κράτους της Παλαιστίνης
Κατηγορία:Ποταμοί του Ισραήλ
Κατηγορία:Ποταμοί της Ιορδανίας
Κατηγορία:Ποταμοί της Συρίας
Κατηγορία:Ποτάμια σύνορα
Κατηγορία:Διεθνείς ποταμοί της Ασίας
Κυριακό

**Κυριακό** ονομάζεται ο κεντρικός ναός μιας σκήτης, στον οποίο μαζεύονται οι μοναχοί της σκήτης στην Θεία Λειτουργία της Κυριακής. Γύρω από το Κυριακό είναι χτισμένες οι καλύβες των μοναχών. Από την Ελληνική λέξη Κυριακό προέρχονται οι λέξεις για την εκκλησία Kirche, Church, κλπ.

Κυριακο
Κατηγορία:Μοναχισμός
Παρειδωλία

**Παρειδωλία** ονομάζεται το ψυχολογικό φαινόμενο κατά το οποίο ένα δυσδιάκριτο ή ασαφές εξωτερικό ερέθισμα εκλαμβάνεται εσφαλμένα ως ευκρινές και πλήρως αναγνωρίσιμο.
## Ετυμολογία
Η λέξη αυτή προέρχεται από το πρόθημα «παρά» (αντί, εκτός αλλά και σε αντίθεση με) και το Αρχαίο Ελληνικό ουσιαστικό «εἴδωλον» που σημαίνει μη πραγματική εικόνα, αναπαράσταση, ομοίωμα. Παραδείγματα παρειδωλίας είναι η αναγνώριση προσώπων στα σύννεφα ή στην επιφάνεια της Σελήνης και η ακρόαση μηνυμάτων κατά την ανάποδη αναπαραγωγή ηχογραφήσεων.

Κάτω από κλινικές συνθήκες, κάποιοι ψυχολόγοι ενθαρρύνουν την παρειδωλία ως μέσο για την κατανόηση του ασθενούς. Το πιο διαβόητο παράδειγμα αυτού του είδους κλινικής διαδικασίας είναι το Τεστ Ρόρσαχ (Rorschach ink blot test).

## Μύθοι και ψευδοεπιστήμες
### Θρησκείες
Παραδείγματα παρειδωλίας θρησκευτικών ερεθισμάτων αποτελούν οι αποχρωματισμοί μίας καμμένης τορτίγια, όπου κάποιοι εκλάμβαναν εσφαλμένα του πρόσωπο του Ιησού Ναζωραίου, όπως επίσης η ψευδαίσθηση της μορφής του Ιησού στα οπίσθια ενός σκύλου και ο αποχρωματισμός σε τοστ ο οποίος ερμηνεύτηκε ως το πρόσωπο της Μαριάμ, μητέρας του Ιησού. Το τελευταίο πωλήθηκε στο ebay έναντι 28.000 δολαρίων. 

Τον Σεπτέμβριο του 2007 στην Σιγκαπούρη, οι ρόζοι ενός δέντρου έμοιαζαν με μαϊμού, με αποτέλεσμα οι πιστοί να προσκυνούν το δέντρο του «θεού μαϊμού».
### Μαντεία
Διάφορα αρχαία μαντεία είχαν πρακτικές που αφορούσαν την ερμηνεία των σκιών αντικειμένων, σχημάτων που δημιουργούσε το χυμένο αίμα θυσιών, και ακόμα τα εκ γενετής σημάδια ανθρώπων και ζώων.  

### Φαντάσματα
Η συνηθισμένη έννοια του φαντάσματος είναι η υποτιθέμενη εμφάνιση της μορφής αποθανόντος ανθρώπου, άυλης και άπιαστης, ντυμένης με λευκά ή μαύρα ρούχα.

Σύμφωνα με την επιστημονική κοινότητα, υποτιθέμενες θεάσεις φαντασμάτων εξηγούνται από το φαινόμενο της παρειδωλίας. 

## Φυσικά Φαινόμενα Παρειδωλίας

File:Galle crater.gif|Ο Αρειανός Κρατήρας Γκάλλε θυμίζει χαμογελαστό πρόσωπο.
Image:Pedra da Gavea proche.jpg|Βράχος στην Πέδρα Ντα Γκάβεα Βραζιλία σχηματίζει το είδωλο ενός ανθρώπινου προσώπου 
Image:Apache head in rocks, Ebihens, France.jpg|Το πρόσωπο ενός Απάτσι σχηματίζουν βράχοι, στη Γαλλία.
Image:Gardienne.Daluis.jpg|Προτομή του μια γυναίκα με ένα καπέλο, κοντά στη Νίκαια της Γαλλίας.
Image:Paréidolie Cians.jpg|Ανθρώπινα μορφασμούς προσώπου, κόκκινο σχιστόλιθου (Προβηγκία, Γαλλία).
File:Ivy on tree in Burn anne Woodland.JPG|Δέντρο με κισσό, που σχηματίζει τη φιγούρα ανθρώπου που αναρριχάται, στη Σκωτία.


## Τεχνητά Φαινόμενα παρειδωλίας

## Εξωτερικοί σύνδεσμοι
*Άρθρο για την παρειδωλία από το skepdic.gr 

Κατηγορία:Αντίληψη
Κατηγορία:Νεολογισμοί 20ου αιώνα
Ιστορία του Σινουχέ

right|thumb|550px|Η ιερογλυφική απόδοση του ονόματος Σινουχέ
Η **ιστορία του Σινουχέ** (*s3-nh.t*, που σημαίνει κυριολεκτικά «γιος της συκομορέας», «συκομορέα») αφορά στη ζωή ενός αξιωματούχου του αυτοκρατορικού οίκου του Αμενεμχέτ Α' στην αρχαία Αίγυπτο. Μετά τον θάνατο του φαραώ, φοβούμενος ανταγωνισμούς και διώξεις από τον διάδοχο Σέσωστρι Α'-εξαιτίας μιας συνομωσίας στην οποία συμμετείχε- ο Σινουχέ φεύγει από την Αίγυπτο για να οικοδομήσει μια νέα ζωή στην εξορία, πιθανώς στη Συρία. Στον κολοφώνα της δύναμής του προκαλείται σε μονομαχία από έναν Σύριο ανταγωνιστή του. Ο Σινουχέ σκοτώνει τον αντίπαλό του στην μονομαχία και ξεκινά μια περίοδος ειρήνης. Γέρων πλέον νιώθει ότι πρέπει να επιστρέψει στην πατρίδα του και να ταφεί ως Αιγύπτιος. Ο βασιλεύων Φαραώ τον προσκαλεί να επιστρέψει και εκείνος επιστρέφει στο παλάτι που εγκατέλειψε στα νεανικά του χρόνια. 

Πρόκειται για ένα κείμενο σε ύφος πρόζας, στο οποίο ο Σινουχέ εμφανίζεται να είναι υπεύθυνος στο χαρέμι του Φαραώ Αμενεμχέτ Α' (1991-1976 Π.Κ.Ε.), υπό την διακυβέρνηση του οποίου η Αίγυπτος άπλωσε την επιρροή της στην χερσόνησο του Σινά και την ευρύτερη περιοχή της Συρίας και της Παλαιστίνης. Αποκύημα μιας εποχής που γνώρισε μεγάλη οικοδομική δραστηριότητα, καλλιτεχνική και λογοτεχνική αναγέννηση, το κείμενο παρέχει αρκετές πληροφορίες για τα έθιμα του αυτοκρατορικού οίκου και την διαδικασία της διαδοχής. 

Το γεγονός ότι το κείμενο υπήρξε αρκετά δημοφιλές κατά την αρχαιότητα, φαίνεται από τα πολλά του αντίγραφα, αρκετά από τα οποία είναι αποσπασματικά. Οι δύο πληρέστερες εκδόσεις είναι οι δύο πάπυροι του Μέσου Βασιλείου που βρίσκονται στη συλλογή του Βερολίνου. Άλλα αποσπασματικά αντίγραφα βρέθηκαν σε όστρακα.

Πέραν της συναρπαστικής της αφήγησης, η ιστορία μας παρέχει πληροφορίες για την τοποθεσία της *Ιτζ-ταουΐ*, της πρωτεύουσας της Αιγύπτου κατά την 12η Δυναστεία και την ύπαρξη ενός φρουρίου με το όνομα «Τείχος του Κυβερνήτη» στα σύνορα της χώρας με την Συρία-Παλαιστίνη, καθώς επίσης και τις σχέσεις της Αιγύπτου με τους γείτονές της.

## Βιβλιογραφία

* M. Lichtheim, 1973, *Ancient Egyptian Literature*, Volume I, Berkeley: University of California Press
* Flinders Petrie, William M., 1895, *Egyptian Tales*, London: 97- 142.

## Δικτυακοί τόποι

* Ιστορία του Σινουχέ: εκτεταμμένη συλλογή πληροφοριών, γραμματολογικών παρατηρήσεων και βιβλιογραφίας

Κατηγορία:Αρχαία αιγυπτιακή γραμματεία